
Ordenashon Pastor Jurvensley Koots 


BO UNIKO STOP, PA TUR 
BO PIESA I TIRE PA BO 
AUTO, BUS OF TRUCK 

Un persona por 
smail i smail 
i tòg ta un 
sinbèrgwensa 


HUSTISIA 


OM dirigí riba evashon di 
impuesto 

Djasabra 9 di mart pastor Jurvensley Koots a risibí ordenashon na Iglesia 
Atventista na Antriol. Diferente pastor tabata presente for di eksterior pa e 
okashon spesial. Foto ta mustra pastor Koots. 


Mantené 
balansa 
no ta fásil 

Mi a topa Rosalba na Pedisa, despues ku diripiente 
un doló di lomba a presentá serka mi. Straño pero 
mi no sa di unda e doló a yega na mi porta. Tres 
siman pasá, doló di lomba a lanta kabes, mi a bai 
laman, pero nada. E doló no ke bai i ta parse kada 
dia poko mas pió. Mi di ku mi mes, ta kiko esaki 
i spera no ta e ko’i hernja nei, bla bla bla, Dios 
spar. Mi no ta amante di bai dòkter. Pa bisti sapatu 
òf mara feter, un doló i pronkamentu pa mi logra. 
Mas preokupá mi a bira. Mi a disidí pa lora serka 
mi amiga Mauren i splik’e kiko mi ta sinti. Asina el 
a pone Rosalba disponibel p’ami. Mi hendenan, 
no ta propaganda. Den 1 tratamentu e kos ei su 
manisé a disparsé parsialmente i poulatinamente 
el a bai di 100 pa 10 porshento. Aki aya, ratu ratu 
mi ta sinti e doló, pero leve. Esaki momentu mi 
tròt mi motosaikel den promé spit, mi sa sintié 
e dia despues. Nada mas i asina e situashon ta 
atrobe. Mi ta gradisí nan ègt di kurason, paso mi 
tabata preokupá kiko ta pasando ku mi. E potrèt 
ta saká e di 2 biaha ku mi a bai, net riba dia di 
hende muhe, despues di 2 siman di e promé bia, 
djis pa stabilisá e kurpa kompletu. Bo ta kampion 
Rosalba. 


Nos a topa 


Con Dulce Services N.V. 


ta buska 
- 4 metselaars 


Pa mas inf. # di telefón 
795-7545 


IN MEMORIAM 
Matea Teresa Tore-Strickx 


Rondoná pa un públiko 
i tres desendiente 
mi a baila e wals di bida ku bo. 


Nos a purba marka paso, 
kometé frakaso, kokobiá, 
tin ora trompeká pa despues rekuperá. 


Awor e kaha di òrgel a bura muda 
su kuèrdènan ya ta birando frus. 
Pero ketu bai rekuerdo di bo 
den mi alma ta duna lus.... 
Henry. 


KRALENDIJK 
– 
Despues 
di 
e 
eksitoso 
kampaña Fun Domino, Fun 
Miles huntu ku su partner 
Van den Tweel Supermarket, 
ta dunando pueblo e chèns 
pa asina gana hopi premio. 
Pa partisipá ta fásil, hasi 
kompra na Van den Tweel 
Supermarket na balor di 
50 dòler i risibí un karchi. 


‘Easter raspa, drai i gana’ 
Kampaña di Fun Miles i Van den Tweel 


Mas kumpra, mas karchi ta 
risibí. Ora haña e karchi, ta 
raspa esaki mesora i ta haña 
un kódigo. Ku e kódigo 
aki ta partisipá pa gana 
diferente premio di Van 
den Tweel Supermarket. 
Adishonal klientenan ku 
partisipá na e wega online, 
por gana un premio grandi 
estadia na Delphins Resort 


pa 4 persona pa 2 anochi, 
ku ta inkluí pakete di 
desayuno, lùnch i sena. 
Kampaña ta bálido for di 
1 mart pa 1 di aprel. Hasi 
kompra na Van den Tweel 
Supermarket na balor di 
50 dòler òf mas i risibí un 
karchi. Tin ku raspa e parti 
shinishi riba e karchi, haña 
un kódigo, subi e wèpsait di 
Fun Miles i sigui e pasonan. 
Kódigonan ganador ta keda 
rekompensá ku diferente 
premio, 
manera 
dòbel 
Fun Miles na e siguiente 
kompra di 50 dòler òf mas, 
50 bónùs miles, webu di 
pasku, bale di Van den 
Tweel Supermarket na balor 
di 10 dòler. Mas kumpra, 
mas karchi di kódigo ta 
risibí, mas chèns di gana 
tin. Pa loke ta premionan 
instantáneo, esakinan ta 
bai mesora riba e karchi di 
Fun Miles. Pa hasi uzo di 
e premionan riba e karchi, 
mester entregá e kahera e 
karchi i bis’é ku ke hasi uso 
di e premio. Fásil i lihé. 


KRALENDIJK 
-- 
Fundashonnan ku ke pidi 
supsidio pa aña 2025, 
mester hasi esaki na tempu. 
Departamentu di Pòst i 
Archivo mester risibí tur 
petishon pa mas tardá 
djamars 29 di mart. No 
ta tuma petishonnan pa 
supsidio ku no ta kompleto, 
òf ku a drenta lat den 


Petishon pa supsidio 


tratamentu. Fundashonnan 
ku a rma un kontrato di 
kuido ku Entidat Públiko 
Boneiru, mester entregá 
responsabilisashon 
di 
e supsidio ku nan a 
risibí pa mas tardá 29 di 
mart 
na 
Departamentu 
di Pòst i Archivo. E 
r e s p o n s a b i l i s a s h o n 
akí mester ta spesiká 


VAKATURA 


Mas informashon? 


Bishitá www.rijksdienstcn.com/vakatura 


OCW - Kolaboradó di Maneho Senior pa Kultura 


OCW - Kolaboradó di Maneho pa Enseñansa i Kultura 


OCW - Kolaboradó di Maneho pa Kondishonnan di trabou, 
Derechi di Partisipashon di skolnan i Posishon Hurídiko 


Bo tambe ke traha pa RCN? 
Bo por solisitá pa e siguiente funshonnan: 


konforme e otorgamentu 
preliminar di supsidio. Tur 
direktiva di e fundashonnan 
ku ta risibí supsidio dentro 
di poko ta haña un karta ku 
mas informashon tokante 
esaki. Pa mas informashon 
por 
tuma 
kontakto 
ku 
Shurnalise Wout, via 715- 
5311, òf subsidieOLB@ 
bonairegov.com. 

Arjen de Wolff ketu bai kuestionabel: 
GRIFFIER A DAL SABA PALU 


KRALENDIJK 
– 
Gobièrnu di Saba ta sinti 
su mes engañá dor di Arjen 
de ol, e aktual Grier 
interino di Boneiru. 
Esaki 
a 
laga 
paga 
su mes pa trabou ku 
nunka el produsí, asina 
Entidat Públiko di Saba 
ta 
konrmá 
den 
un 
reakshon riba preguntanan 
di e wepsait di notisia 
DossierKoninkrijkrelaties. 
E entidat públiko lo a keda 
perhudiká pa algun dies mil 
dòler. 
BONERIANO aserká de 
ol tokante e akusashon 
serio aki, sinembargo el a 
skohe pa no reakshoná. 
Na mei 2022 Entidat 
Públiko Saba a hür de 
ol, kende na e momentu 
ei tabata e konsehero di 
mas importante di e lider di 
oposishon, Clark Abraham, 
debí na su konosementu 
hurídiko 
i 
eksperensia 
polítiko, 
pa 
sostené 
e 
grier 
di 
Konseho 
Insular pa rekonstrukshon 
di 
e 
organisashon 
gubernamental. 
A sera un akuerdo pa 
un aña ku e posibilidat 
pa prolongashon. Segun 
konosedónan, 
tabata 
un 
enkargo mará na un suma di 
rònt 100 mil dòler. 


Duda kresiente 
De ol, sin trabou pa 
di tantísimo biá, a kuminsá 
e enkargo, pero ya pronto 
a originá dudanan tokante 
su esfuerso i e kalidat 
di su trabou. A hala su 
atenshon pa esaki, pero 
pasobra 
e 
mehorashon 
a 
keda 
afó, 
Konseho 
Insular 
unánimemente 
denitivamente a yega na 
e konklushon ku e forsa di 
hür no tabata den estado pa 
ehekutá e trabou manera 
mester ta. 
Den un kombersashon 
informal ku a sigui ku e 
anterior Grier suplente di 
Saba tokante e terminashon 
di e koperashon, a pidi de 
ol pa depositá bèk un 


parti di e totalidat di su 
tarea pagá adelantá. Esaki 
a indiká sinembargo riba e 
punto di bista ku no tabatin 
base pa kobra bèk un parti 
di e pago i a nenga tambe 
pa paga niun sèn bèk. 


Terminashon 
Konseho 
Insular 
seguidamente a tuma e 
desishon pa terminá e 
koperashon di inmediato. 
Tambe sí ta trata plaka 
públiko, de ol a keda 
pagá for di e presupuesto di 
Konseho Insular, a deshasí 
di kumindá un prosedura di 
kobransa, pasobra tabatin 
miedu di hopi prosedura ku 
ta bai mará na esaki. Segun 
informenan no osial, Saba 


lo a paga un 40 mil dòler 
asina delantá. Den kuadro 
di tende tur dos banda, 
redakshon a invitá de ol 
pa duna su reakshon tokante 
e argumentonan tresé dilanti 
dor di Saba pa terminashon 
di e koperashon i ku e no 
ke paga bèk e suma ku el 
a haña. Te ku awor e no a 
kontestá e email ku a manda 
pe djaweps 7 di mart. 


Oumento di salario 
No 
muchu 
despues 
di e kiebro ku Saba, na 
mei de ol, riba 
persistensia di e lider di 
Partido Demokrat i amigu 
personal, Clark Abraham, a 
keda postulá komo Grier 
interino di Konseho Insular 
na Boneiru. Dentro di 
Partido 
Demokrat 
nan 
tabata na altura di e mal 
prestashon na e isla ruman. 
Tambe tabata generalmente 
konosí ku de ol a laga 
un rastro di malkontentu 
atras serka su dunadónan 
di trabou i enkargo bou di 
kua STINAPA i Biblioteka 
Nashonal di Kòrsou. Na 
òktober Konseho Insular a 
bai di akuerdo ku e petishon 
di de ol pa dun’é un 
oumento di salario di un 9 
mil dòler asina. 
Na Saba nan tabatin 


mal eksperensia ku de 
ol. Esaki a bira konosí 
durante 
e 
konferensia 
di 
trabou 
na 
Hulanda 
kaminda e miembronan 
di Konseho Insular di 
islanan BES tabatin ku 
Sekretario 
di 
Estado 
van Huelen, tokante e 
revishon di WolBES i 
FinBES. E delegashon di 
Saba visiblemente a hasi su 
esfuerso pa keda mas tantu 
leu posibel di de ol. E 
drùpel ku a yena e hèmber, 
ta e ponensia resien di un 
stashon di radio di Boneiru 
kaminda el a bisa ku Saba 
tin un problema di insesto. 


Trabou nobo 
Pa Konseho Insular di 
Boneiru tabata motibu pa 
pidi despensa por eskrito 
pa e insulto profundo di e 
poblashon di Saba, pero no 
a mara e konsekuensianan 
pa e prestashon di e 
grier interino. De ol 
sinembargo a keda pidí 
pa Diputado Abraham pa 
entrante promé di mei bira 
konsehero stratégiko senior 
di Kolegio Ehekutivo. 
BONERIANO 
a 
aserká 
Clark 
Abraham 
pa su reakshon. Te ku 
publikashon di nos artíkulo 
nos no a risibí su reakshon. 


KRALENDIJK 
– 
Djaluna Konseho Insular 
di Boneiru a bishitá un 
reunion tokante kambio 
klimatológiko 
na 
Den 
Haag. 
A 
papia 
tokante 
kambio klimatológiko na 
Boneiru i e redusimentu 
di emishonnan dañino 
lokual ta limitá kambio 
klimatológiko den henter 
Hulanda. 
E 
miembronan 
di 


No por warda riba desishon di Hues 
Mester aktua awor 
Konseho Insular ta bai 
den reunion ku entre otro 
miembronan di Senado i 
Parlamento di Hulanda. 
E reunion ta organisá dor 
di GreenPeace, pasobra 
huntu por logra mas. No 
por warda riba desishon 
di Hues, mester aktua 
awor. 
Profesor Pieter van 
Beukering ta splika ku 
e impakto di kambio 
klimatológiko 
riba 


salubridat di hende i 
ekonomia, ta dependé 
riba elekshon di maneho 
ku hasi awor aki. 
Demandante Daniela 
ta papia dikon e huntu 
ku Greenpeace i e otro 
demandantenan, a bai 
dilanti Hues: “Ainda tin 
hopi kontròl di daño ku 
mester hasí, pero p’esei 
mester 
perseverá 
ku 
kambio. Ta lat pero, no ta 
muchu lat.” 

HUSTISIA 


KRALENDIJK- Korte 
den Promé Instansia a 
kondená, 
Madelin 
A.G. 
(54) i Madeleyne A.A. 
(36) na un kastigu di 
prizòn 
kompletamente 
kondishonal di 2 luna ku un 
periodo di prueba di 2 aña. 
E kompania Alumar B.V. a 
risibí un kastigu di sèn di 
25000 dòler kompletamente 
kondishonal. 


Kastigu kondishonal: 
Kastigu di prizòn pa evashon di impuesto 


Ta trata aki di un kaso 
di evashon di impuesto. 
Ministerio Públiko (OM) 
ta akusá sospechosonan di 
intenshonalmente a yena 
deklarashon robes di ABB 
i impuesto riba salario 
i no a kumpli ku deber 
di duna informashon na 
Belastingdienst. 
Kontra e sospechoso 
Madeleyne tin alabes e 


akusashon di a duna òrdu 
pa kometé e delitonan aki 
deskribí. 
Abogado 
mr. 
Edward 
Winkel 
tabata 
enkargá ku defensa i skal 
Laura Stroink a representá 
OM. 


Dosié ekstenso 
Partidonan 
a 
para 
ketu na e dosié penal 
ekstenso den e kaso aki. 


Segun 
e 
investigashon 
Madelin 
tabata 
enkargá 
ku e atministrashon di 
personal. Di aña 2016 te 
ku 2018 e no tabata yena 
e deklarashon di impuesto 
riba salario korektamente i 
asina e tabata evadi di paga 
e impuesto. Tambe tabata 
kobra ‘ABB’ pero no tabata 
paga esaki. Belastingdienst 
a kuminsá un investigashon 
i a nota ademas ku Alumar 
tabata paga algun trahadó 
ku sèn kèsh. 
E dos sospechosonan 
a deklará den Korte ku 
básikamente e kulpa ta di 
nan 
akountent 
anterior, 
Ali O. “E tabata duna mi e 
kalkulashon pa yena. O. a 
bisa nos sí un trahadó traha 
2 luna òf ménos no mester 
paga impuesto di salario. 
Nos 
tabata 
ignorante 
pasombra nos a kona O., 
Madelin a bisa. 
Sinembargo 
durante 
tratamentu di e kaso nan a 
atmití di konsientemente di 
no paga belasting. “Tin bia 


ta difísil pa paga impuesto 
si bo no bende susiente, 
Madeleyne a bisa. El a 
splika Korte tokante e reto 
grandi di ta un empresario 
na un edat yòn. I nan a 
traha hopi duru pa mantené 
e 
negoshi 
di 
famia. 
Finalmente Belastingdienst 
a kobra Alumar 201.000 
dòler. “Nos mester a paga 
sino lo a sera Alumar. Kos 
ta bai difísil, ainda mi no 
a haña mi salario”, segun 
Madeleyne. 
Despues di tratamentu 
di e kaso Korte a haña 
e 
akusashonnan 
probá. 
“Mi ta kere ku boso 
intenshonalmente no a hasi 
deklarashon korekto, i boso 
a hasi esaki huntu. Mi ta 
mira dos muhé ku ta traha 
duru pa manten’é negoshi. 
Mi ta komprondé ku bo 
tabata yòn i no tabatin 
konosementu di belasting. 
Pero si bo tin negoshi bo 
mester sòru pa e kosnan ta 
bon reglá, aki na Boneiru 
tambe”, hues a splika. 


Paga belasting òf sintié: 
OM dirigí riba evashon di impuesto 


K R A L E N D I J K - 
Tin tur indikashon ku 
Hustisia ke duna un señal 
kla i raspá ora ta trata di 
evashon di impuesto. Por 
nota den e último aña ku 
Ministerio Públiko (OM) 
ta persiguí mas kasonan 
penal ku ta trata evashon 
di impuesto. 
Pa OM evashon di 
impuesto ta algu serio i 
tin un efekto negativo riba 
komunidat. Na momento 


un empresario no kumpli 
ku 
su 
obligashon 
i 
konsientemente ta keda sin 
paga impuesto, no ta duna 
informashon korekto, ta 
falsiká deklarashon, tur 
ku e meta pa enrikes’é su 
mes pa medio di no paga 
impuesto, mesora OM 
ta dagfar. Ta konsiderá 
esaki e tipo di froude 
ku ta kibra e konansa 
di Belastingdienst den 
un empresario. Tambe 


ta enfatisá ku tur hende 
na Boneiru mester paga 
impuesto. 
Remarkabel ta ku no 
tin un liña di guia òf punto 
di orientashon pa e midi 
di kastigu. 
Fiskal a splika ku esaki 
ta pa motibu ku no tin 
masha predesesor riba e 
tereno aki. Sinembargo 
na 
Hulanda 
ta 
baha 
pisá 
riba 
personanan 
ku 
deliberadamente 


ta 
kometé 
froude 
di 
impuesto. 
Kondenanan 
ta 
enserá 
but 
hopi 
haltu i kastigu prizòn 
kondishonal 
òf 
inkondishonal. Dependé 
e magnitut di e kaso. 
E sistema di persiguí 
evashon di impuesto tin 
konsekuensia fuerte pa 
negoshinan na Boneiru. 
Abogado Edward Winkel 
a splika ku mester tene 
kuenta ku e sistema di 


hiba negoshi aki. “Den 
hopi kompania riba un 
isla chikí asin’aki ta 
pensa mas simpel. E 
atministrashon no tur bia 
ta na lugá”, el a bisa. 
Sinembargo Korte di 
Hustisia no ta laga espasio 
pa niun klase di duda. 
Sòru pa bo atministrashon 
ta na òrdu i kumpli ku 
Belastingdienst. 
Sino, 
wanta 
e 
konsekuensianan. 

K R A L E N D I J K / 
HULANDA -- Insinger 
tabata un nòmber hopi 
importante den e tempu 
di sklabitut. E proporshon 
di plantashon na Surnam 
tabata 
konsiderabel, 
e 
kantidat di katibu tabata 


Ganadónan grandi durante sklabitut ta analisá 
nan propio ròl mas djaserka 


enorme. 
Pero 
nunka 
anterior Insinger a risibí 
e enkargo pa investigá e 
pasado di sklabitut ku ta te 
awor. 
Insinger Foundation, ku 
ta sostené organisashonnan 
di benesensia na Hulanda 


i e kolonianan Hulandes di 
ántes, a enkargá pa investigá 
e orígen di e kapital di e 
fundashon. Djaluna atardi a 
presentá e informe, elaborá 
pa e instituto internashonal 
di historia sosial, IISH." 
Insinger & Co tabata un di 


e empresanan mas eksitoso 
i rendabel den e sektor di 
sklabitut, investigadónan ta 
skirbi den e reporte. Esaki 
ta referí na e banko, ku 
tabata estrechamente ligá 
ku Insinger Foundation. A 
funda e último na 1913 pa 
dos ruman muhé Insinger. 
E fundashon no por a 
eksistí sin e benesionan di 
sklabitut, e informe ta bisa. 
Tempu 
ku 
a 
abolí 
sklabitut na 1863, Insinger 
& Co a risibí mas di 4 mion 
euro di Gobièrnu Hulandes 
pa kumpra di mas di 1200 
persona sklavisá. Aunke 
despues di abolishon di 
sklabitut e kompania a sigui 
invertí den e ekonomia di 
sklabitut, nan a invertí den 
plantashon, a atministrá nan 
i a gana sèn for di negoshi 
di por ehèmpel kò, te, 
suku i kòkou. 
Awe 
Insinger 
F o u n d a t i o n , 
InsingerGillissen 
banko 
privá i e famianan ku ta 
karga e nòmber Insinger, 
no ta konektá riba papel 
mas. E fundashon a disidí 
di 
investigá 
e 
orígen 
di e patrimonio pa ta 
transparente, Henrick van 
Asch van Wijck ta bisa na 
nòmber di e hunta. “Nos 
ta kere ku e polítika di e 
fundashon por enfoká awor 
mihó riba kurashon.” Ainda 
no ta kla kon e fundashon 
ke forma esaki. 
Solamente un frakshon 
di e aktivonan di Insinger 
tabata den e fundashon, e 
gran mayoria di e aktivonan 
tabata den e kompania 
Insinger & Co. E kompania 
akí ta e predesesor di 
e 
aktual 
banko 
privá 
InsingerGillissen. Na 2020, 
IISH a hasi un promé 
eksplorashon históriko na 
nòmber di e banko. Esaki 
a mustra ku tin susiente 
material di archivo pa hasi 
un investigashon ekstenso 
riba e orígen di e aktivonan 
di e banko. 
E investigashon akí no a 
kuminsá ainda, tantu IISH 
komo un bosero di e banko 
privá, 
InsingerGillissen, 


ta konrmá. Nos ta den 
konsulta ku IISH riba e 
tema aki,” e banko a bisa. 
Ademas di e fundashon 
Insinger i e banko privá, 
InsingerGillissen, 
tin 
desendientenan di e famia 
Insinger ku ainda ta karga 
e nòmber, pero ku no ta 
forma parti di e banko, ni 
di e fundashon. Manera 
Charlotte i su yu muhé 
Eline, ku a profundisá den 
historia familiar aña pasá. 
E búskeda akí a koinsidí ku 
e aña di konmemorashon 
di e pasado di sklabitut 
Hulandes, 150 aña despues 
di abolishon di sklabitut. 
“Nos 
tabata 
sa 
ku 
nos 
antepasadonan 
di 
Amsterdam tabata aktivo 
den e ekonomia kolonial,” 
mama i yu muhé ta bisa 
NOS. 
“E 
aktividatnan 
anti 
humano 
ku 
nos 
antepasadonan a hasi i e 
eskala di nan, a penetrá nos 
durante e último aña." 


Impreshon profundo 
“Nos a papia ku hopi 
hende 
relashoná 
cu 
e 
storia 
akí 
tokante 
su 
impakto riba e presente,” 
nan ta sigui bisa. “E 
investigashon personal akí 
i e buki, presentashonnan, 
r e u n i o n n a n , 
kombersashonnan 
i 
eksposishonnan 
ku 
ta 
forma parti di dje, a laga 
un 
impreshon 
profundo 
riba nos. Nos ta sinti ku 
dor di e storia akí, nos tin e 
responsabilidat di ta parti di 
kurashon i rekuperashon.” 
Charlotte i Eline tampoko 
ta kla kon e kurashon i 
rekuperashon akí mester ta. 
“E futuro lo siña esei. Den 
tur kaso, nos ta konvensí ku 
rekuperashon ta kuminsá 
ku konosementu di historia 
di sklabitut i su impakto 
riba e aki i awor. Esei a hasi 
nos realisá ku nos tambe 
ta produkto di esei. Ku e 
konsiensia ei, nos komo 
desendiente 
di 
historia 
di sklabitut, por papia ku 
otro tokante e kaminda pa 
kurashon i rekuperashon.” 
(Fuente: NOS) 


Investigadó Bart Van Holsteijn a drenta den e archivo na nòmber ei e fundashon 
Insinger. 


KRALENDIJK – Staf 
i boluntarionan di Sea 
Turtle Conservation Center 
(STCB), 
aktualmente 
ta 
na 
Costa 
Rica 
pa 
atené e reunion anual di 
WIDECAST. 
E 
organisashonnan 
asosiá ta reuní un biá pa 
aña pa diskutí inisiativanan 
nobo 
di 
investigashon, 


Staf i boluntario di STCB 
na Costa Rica 
aktualisashon di proyekto 
i otro notisia interesante. 
Djaluna a organisá un 
workshop 
huntu 
ku 
WWF-Karibe 
Hulandes, 
pa e islanan Karibense 
Hulandes. 
E workshop akí ta un 
promé paso den desaroyo di 
un plan di akshon aktualisá 
pa rekuperashon di turtuga 


ku a publiká pa promé biá 
na 1992. 
Djamars 
ta 
skucha 
organisashonnan for di otro 
parti di e region, inkluyendo 
e pais antrion, Costa Rica. 
E proyekto STRAP ta 
nansiá pa Ministerio di 
Agrikultura, Naturalesa i 
Kalidat di Kuminda. 

Josan Bonaire N.V. 


ta buska 
-3 metselaar 
-1 timmerman 


- mester tin 2 aña di eksperensia 


Pa mas inf. # di telefón 717-7672 


Josan Bonaire N.V. 


ta buska 
-1 Civiele Techniek 


- mester tin 2 aña di eksperensia 


Pa mas inf. # di telefón 717-7672 


KRALENDIJK 
-- 
Den e kuadro di Dia 
Internashonal di Muhé, 
a tene un konferensia 
ku e tema di un estilo 
di bida balansa. Aunke 
Boneiru ta un isla unda 
tur kos ta bayendo na un 
ritmo mas lento, hende 
muhé ainda tin hopi ròl i 
responsabilidat diferente, 
Suliën 
Zimmerman 
ta 
bisa Marit Severijnse di 
Ret Karibense. 
Zimmerman 
ta 
pertenesé na Fundashon 
e Mihó Solushon, un 
di e organisadónan di e 
anochi. “Komo hende 
muhé, nos ta hopi biá 
okupá ku asina tantu 
kos na mes momentu ku 
nos ta lubidá di nos mes. 
P'esei ta asina importante 
pa para riba esaki.” 
“Pa ta honesto, tin biá 
mi no por haña tempu 
pa bolbe den mi mes,” 
Zimmerman ta atmití. 
“Algun dia mi ta asina 
kansá ku mi ta drumi riba 
sofa. P'esei mi tambe ta 
aki pa siña.” 


Fèrfelu 
"Ta hopi importante pa 
para ketu riba e balansa di 
bo bida. Pa mi i pa hopi 
muhé, mi ta kere ku sí,” 
e bishitante Madelein ta 
bisa. “Mi opstákulo ta ku 
mi ta haña difísil pa bisa 
un nò. Mi a nota ku e ta 
afektá mi salú i mi famia. 
P'esei mi a tuma esaki 
mas trankil. Mi ta pone 
mi mes den un awor.” 
E idea di un bida trankil 
di e isla no ta eksistí mas, e 
bishitante Tamara ta bisa. 


Dia Internashonal di Muhé 
Mantené balansa no ta fásil 


Sin un salario determiná, 
bida ta bira hopi difísil, 
p'esei tur hende ta traha 
i 
mas 
tantu 
posibel. 
Ademas, e tareanan di kas 
i e aktividatnan deportivo 
di e muchanan, tambe ta 
tuma hopi tempu. 
Tamara tambe ta nota 
e 
konsekuensianan 
di 
esaki. “Sí mi no tuma mi 
tempu pa mi mes, anto mi 
ta hopi mas kansá, iritá, 
ménos alerta i en general 
mi ta gosa ménos di loke 
mi ta hasi. Na nal di dia, 
tin biá mi no ta preokupá, 
pasobra mi ta hopi kansá. 
Pues mantené e balansa 
sigur no ta fásil.” 
E 
mayoria 
di 
e 
muhénan tin dos trabou, 
bishitante 
Sharleen 
ta 
bisa. Òf nan ta pasa asina 
tantu tempu yuda otro 
hende ku ta lubidá nan 
mes. 
Sharleen 
mes 
ta 
rekonosé esei tambe. “Mi 
opstákulo ta ku mi trabou 
ta mi pashon mas grandi. 
Mi ta gusta traha ku 
mucha. Pero mi mester 
ta konsiente di kuantu 
energia mi ta pone den 
esaki. Mi no por yuda nan 
si mi no ta kuida mi mes.” 


Bini na bo mes 
Kiko hende muhé ta 
hasi pa bolbe na nan mes. 
“Loke realmente ta yudá 
mi, ta tuma un tempu pa 
reehá, Sharleen ta bisa. 
“Skirbi loke a afektá mi 
durante dia . Ademas, mi 
ta kere ku ta importante 
pa tur hende wak kon nan 
oranan ta pasa. Pero pa 
hende muhé, kisas mas. 


Hopi biá nan ta e sentro 
di famia.” 
"Mi 
gusta 
bai 
gimnasio, kushiná, hasi 
mi un pedikür i mi gusta 


bai playa,” Madelein ta 
bisa. “Pero tambe sali ku 
amigunan ku mi a rekohé 
bèk, na karaoke. Kosnan 
ku mi no a hasi den hopi 


tempu.” 
E konferensia tabata 
organisá pa Fundashon e 
Mihó Solushon, Stichting 
WEConnect i VIBRA. 


KRALENDIJK -- For 
di 1 di aprel studiantenan 
prosedente 
di 
region 
Karibense ku ta bai studia 
na Hulanda, ta haña un 
number di identikashon 
personal, 
BSN, 
ora 
nan 
hasi 
petishon 
pa 
nansiamentu di estudio. 
Esaki ta permití nan regla 
algun asuntu relatá na nan 
estudio adelantá kaba for 
di region Karibense. Esaki 
ta un deseo di hopi tempu 
ku 
nalmente 
ta 
bira 
realidat. 
Te ku awor, studiantenan 
for di Boneiru, Saba, Sint 
Eustatius, Aruba, Kòrsou 
i Sint Maarten, solamente 
por hasi petishon pa un 
BSN na momentu ku nan 
inskribí nan mes na un 
munisipio na nan yegada 
na Hulanda. Esaki ta niká 
ku ta te na momentu ku 
nan yega Hulanda, nan 
por regla hopi di nan 
asuntunan. 
Pa eliminá e problema 
aki, 
Dienst 
Uitvoering 
Onderwijs 
(DUO), 
den 
kolaborashon 
ku 
Ministerio di Enseñansa, 
OCW, 
Ministerio 
di 


Studiantenan ta risibí number 
di identifikashon personal 


Asuntunan 
Interno, 
BZK i Rijksdienst voor 
Identiteitsgegevens, RvIG, 
a pèrkurá pa studiantenan 
Karibense por risibí un BSN 
mas tempran. 
DUO ta kompartí dato di 
e studiante ku RvIG, pa tur 
petishon pa nansiamentu 
di estudio for di region 
Karibense entregá promé 
i despues di 1 di aprel, pa 
aña akadémiko 2024-2025. 
Asina ku RvIG prosesá e 
informashon, nan ta manda 
un karta ku e BSN pa e 
studiante. Pa motibu ku 
pòst den region Karibense 
por tarda, e studiante tin e 
posibilidat tambe pa pidi e 
BSN via telefòn na DUO. 
Lokual ta keda meskos 
den 
e 
proseso 
ta 
ku, 
studiantenan 
Karibense 
mester inskribí nan mes na e 
munisipio ku nan ta bai biba 
dentro di 5 dia, despues di 
nan yegada na Hulanda. 
Ku e BSN, studiantenan 
por pidi un DigiD promé 
ku nan sali pa Hulanda, 
kual nan por usa pa ‘log- 
in’ riba e wèpsaitnan di 
Gobièrnu Hulandes. Asina, 
studiantenan por ’log-in’ 


por ehèmpel riba Mijn 
DUO i mira e suma di nan 
nansiamentu di estudio, 
informá tokante kambio 
i 
risibí 
mensahenan 
personal. 
Tambe 
studiantenan 
por 
traha 
un sita adelantá na algun 
munisipio unda nan ta bai 
biba pa inskribí nan mes. 
Durante 
e 
periodo 
di 2 te ku 26 di aprel, 
kolaboradónan di DUO ta 
na tur e islanan di Karibe 
pa 
duna 
informashon 
tokante 
nansiamentu 
di estudio na studiante 
ku ta bai studia i nan 
mayornan. 
Durante 
e 
enkuentronan akí tambe 
ta duna splikashon tokante 
BSN i otro asuntunan 
ku studiantenan mester 
regla pa ku nan estudio 
na 
Hulanda. 
Ademas, 
DUO ta habri un osina 
di servisio temporal na 
kada un di e islanan, unda 
studiantenan por akudí 
ku nan preguntanan. Eks 
studiante tambe por bishita 
e osina ku pregunta 
tokante pagamentu bèk di 
nan debe di estudio sí nan 
tin esaki. 

Programanan di Bonaire.tv 
TELBO kanal 70 
Flamingo TV kanal 23 


Tur mèrdia 12’or ta kuminsá un programashon 
nobo di 4 ora. 
E programashon aki ta ripití pa 24:00. 


PONE NOS MENTE RIBA 
KOSNAN DJARIBA 


“Si boso a wòrdu lantá ku Cristo anto, sigui 
buska e kosnan djariba, kaminda Cristo ta, sintá 
na man drechi di Dios. Pone boso mente riba e 
kosnan djariba, no riba e kosnan ku ta riba tera.” 
Kolosensenan 3:1-2(BS) 


E kristian tin un manera diferente di biba. Ora nos 
risibí Kristu komo nos Salbador personal, dor ku 
El a resusitá, nos tambe lo resusitá un dia pa bida 
eterno. P'esei mes ku nos no por sigui biba manera 
ántes, tampoko manera e koriente di mundu ta 
hiba nos. 
Si nos komprendé e versíkulo di awe bon, anto 
nos mester ta bibando asina aki: Ku nos kurason i 
mente poné riba e kosnan di ariba. 
Kon? Nos mester focus riba loke ta bon, puru, 
hustu, ekselente, i kosnan digno di duna alabansa 
pa nan. 
Enfoká mas riba stimashon i ménos pleitu, enfoká 
mas riba nos responsabilidat i ménos riba nos 
derecho. Mas riba mira i papia bèrdat i ménos riba 
kere mentiranan di e enemigu. Mas riba alabansa i 
adorashon i ménos riba kritiká i murmurá. 
Focus riba kambio di karakter, esei bo ta logra 
dor di kana ku Kristu i biba segun Spiritu Santu ta 
dirigí bo. Lesa Palabra di Dios mas i papia mas ku 
bo Tata Selestial den orashon. 
Orashon: 
Señor no ta fásil pa mi keda ku mi mente riba e 
kosnan ku ta djariba. Por fabor, yuda mi tin un 
mente ku ta enfoká mas riba Abo i Bo Palabra. 
Guia mi pa mi kana den e mes pasonan ku Señor 
Hesus i krese den mi fe. 


Bo ta skohe pa hasi orashon i fihá bo mente riba 
Dios awe? 


Miralda Paula-Frans 
Produkshon PGM 


12.00 Herensia: 
Johanes Trinidad 
13.00 Aki Statia: 
Misa katoliko 
14.00 Herensia Korsou: Servania (Pana) Hart 
15.00 BAPA: 
Filomeno (Rolly) Sint Jago 


16.00 Aktualidat: 
Robby Beukenboom 
17.00 Aki Sint Maarten: 
Duo Velasquez and Friend 
18.00 Herensia Korsou: Plaza Victo 
19.00 BAPA: 
Wini Poulo 


20.00 Herensia: 
Hyacintha i Hyacintho Martinus 
21.00 Dokumental: 
Ex Trahadonan Di spritzer & 
Furhman ta Reünie 
23.30 Puerto Latino: 
Luis Zárraga 

K R A L E N D I J K 
– 
Johannes 
Trinidad 
(ohans) a fayesé den n 
di siman. E tabata konosí 
riba tereno musikal, pero 
tambe riba otro tereno. El 
a nase dia 20 aprel 1939 
den Rincon. 
Johans a nase den un 
famia pober i humilde. 
El 
a 
lanta 
hopi 
na 
kunuku i asina tabatin 
hopi 
konosimentu 
di 
naturalesa. 
Johans: “For di hóben 
kaba mi tabata hasi trabou 
di mondi. Tambe mi 


Konosí komo musikant den Foyan Boys 
Johans Trinidad a fayesé 


tabata keda na Slagbaai 
huntu ku piskadónan na 
Boka Slagbaai, manera 
Djinò. Nos tabata hopi 
pober.” 
Segun 
Johans, 
su 
mama a lag’é bai biba na 
kas di Djindjin, mama di 
Broertje Janga. El a bai 
serka Djindjin despues ku 
el a risibí su promé Santa 
Komunion. 
E 
tabata 
traha duru pa Djindjin, 
ku tabatin su kunuku na 
Lasana. 
“E bida ei a pone ku 
mi no a haña oportunidat 


bon pa siña. Mi mester a 
traha duru. Kue awa na 
pos, kima karbon, manda 
kabritu”, Johans Trinidad 
a konta. 
Traha despues a traha 
den konstrukshon komo 
mèsla. Den su tempu liber 
el a siña toka kitara serka 
Fincho Janga. Asina el a 
drenta den Foyan Boys, 
grupo ku kua el a aktua 
na hopi okashon, tantu na 
Boneiru komo riba otro 
isla i pais, asta na bordo 
di e barku Monarch di 
Pullman Tours. 


Na luna di ougùstùs 
2017 
Fundashon Arte 
i 
Kultura, 
FuHiKuBo 


i Museo Chich’i Tan a 
duna rekonosimentu na 
Johans Trinidad. 


Con Dulce Services N.V. 


ta buska 
- 4 metselaars 


Pa mas inf. # di telefón 
795-7545 


Josan Bonaire N.V. 


ta buska 
-3 metselaar 
-1 timmerman 


- mester tin 2 aña di eksperensia 


Pa mas inf. # di telefón 717-7672 


Josan Bonaire N.V. 


ta buska 
-1 Civiele Techniek 


- mester tin 2 aña di eksperensia 


Pa mas inf. # di telefón 717-7672 

Porfin nos ta bai haña un bon 
agensia di biahe Tonchi. 
Awèl sí. Anto ku bunita nòmber 
tambe: SERANINA DEN DJÈT! 


Boneiru tabatin durante 
dékadanan 
sinkuenta, 
sesenta i setenta, un refugio 
pa bestia. Esaki a para bira 
despues un parke chikitu di 
bestia, ku bestianan manera 
amingo, turtuga, diferente 
sorto di para i asta un boa 
constrictor. Jules Heitkönig 
a krea e refugio pa basta 
bestia na su kas situá na 
Playa. 
Jules 
Heitkönig, 
popularmente yamá Heit, 
ta un persona ku a yega 
Boneiru despues ku dia 10 
di mei 1940 alemannan a 
invadí Hulanda, pa motibu 
di su desendensia aleman. 


E mes tabata nasé na 
Hulanda. E tabata trahando 
pa empresa Spritzer & 
Fuhrman na Aruba na 
momentu ku a deten’é i 
traslad’é pa Boneiru, na 
unda el a keda interná huntu 
ku alemannan ku tabata 
bibá na Kòrsou i Aruba. 
Despues di guera Heit 
a keda biba na Boneiru. 
Banda di su trabou komo 
hoyero i fotógrafo e tabata 
dediká su mes pa kria bestia 
ku hopi bes hende tabata 
trese p’e. Bestianan heridá 
ku Heit tabata kuida na su 
kas. 

KRALENDIJK – Fin di 
siman STINAPA a bishitá 
kuebanan na Barkadera. E 
Eksplorashon di kueba 


grupo aspirante di Junior 
Rinager, a hasi un biahe di 
eksplorashon di nivel 1. 


Despues 
di 
un 
presentashon siman pasá 
tokante kon Boneiru i e 
kueba a yega na eksistí 
den poko palabra, a bai un 
promé aventura den kueba. 
Ademas di atmirá e 


strukturanan bunita, e grupo 
a risibí informashon tambe 
di e lusnan ku por usa, lus 
kòrá, lus ultra violèt i lus 
LED. 
Un lès hopi importante 
tokante e akshon ta kon 


importante trabou den tim 
ta. 
Danki na tur hende pa 
pasa un tempu maravioso 
eksplorando 
i 
siendo 
boluntario tur huntu pa e 
biahe ta un éksito. 

KRALENDIJK 
-- 
Djasabra 9 di mart pastor 
Jurvensley Koots a risibí 
ordenashon 
na 
Iglesia 
Atventista 
na 
Antriol. 
Diferente 
pastor 
tabata 
presente for di eksterior pa 
e okashon spesial. 
Nunka 
promé, 
algu 
asina a sosodé na Boneiru. 
Tabatin hende di Kòrsou i 
Aruba presentá i pastor for 
di Miami. Tambe Rolando 
Casimiri a kanta na e 
okashon. 
Nan a kuminsá ku himno 
di apertura i akto solèm. 
Pastornan presente a dirigí 
palabra na ordenashon di e 
promé pastor atventista na 


Ordenashon Pastor Jurvensley Koots 
Iglesia Atventista di Shete Dia tin pastor nobo 


Boneiru. 


Sirbi Dios 
Presidente di divishon 
Interamerikano Elie Henry 
a bisa: “Hopi tabata spera 
e selebrashon aki. Hesus a 
bisa, no hasi misa grandi. 
Esun ku duna glas di awa 
na disipelnan lo no pèrdè. 
Bo mester ta habrí pa yuda 
i amor un pa otro. Esaki ta 
loke sirbishi ta niká. Hasi 
bo mes liber pa e sirbishi di 
Dios. 
“Pone Dios na promé 
lugá. Nos meta ta, no pa 
sirbi hende, pero Dios. 
Importante ta pa buska 
pa sa ken ta Dios. Sirbi 


Dios ku goso. Mi deseo pa 
pastor Koots ta, sirbi señor 
ku goso. Ta ku Dios i kada 
paso ku bo dal, Señor lo 
ta ku bo. Sea un sirbidó di 
Dios tur ora.” 


Yamá pa Dios 
Otro a bisa entre otro ku 
nan a mira rápido ku Koots 
tabata yamá pa Dios. For di 
2018 e ta na Boneiru. “Awe 
nos ta pone man riba dje pa 
pone riba e ministerio di 
Dios.” 
A pasa un video ku e 
biograa di pastor Koots. 
Despues el a bai dilanti i 
nan a papia kuné, tur pastor 
na rudia na altar. Su esposa 

tambe na rudia un kantu. 
Pastornan a pone man 
riba kabes di pastor Koots 
i resa kuné. 
Despues un señora a 
presentá un kantika na 
ingles. 


Guia 
Pastor Koots a bisa: 
“Dios bini i guia mi den 
mi kaminda. Bo a permití 
tur kos pasa den mi bida. 
Danki na E, te kaminda mi 
ta awe. Danki na mi mama i 
tata i famia kompletu. Hopi 


ta pensa iglesia mester tin 
programa bunita pa e hende. 
Pero ami a siña stima Dios 
na kas. Abo tin ku hasi kos 
pa iglesia.” 
“Si un hende pone su 
mes disponibel pa Dios, e 
ta logra. Mi ta yama danki 
na tur hende. Sin boso, mi 
no ta ken mi ta awe. 
Buska promé Dios. E 
lo hasi kosnan den bo bida 
grandi." 
Despues a entregá e 
sertikado na Koots ku e 
meresé.” 

KRALENDIJK – E 
kas bandoná na Lagun a 
keda kombertí den un lugá 
di esta. Te asta tin un bar 
na unda, pa straño ku por 
parse, un bòter di awa ta 
kosta mas karu ku un bleki 
di refresko. 
E kas aki tin hopi tempu 
kaba bandoná. Den pasado 
leu e tabata kaba un lugá 
pa tene esta, pero despues 
di tempu el a bira un lugá 
bandoná. 
Originalmente 


Kas bandoná kombertí den lugá di fiesta 


e 
konosido 
siudadano 
Daantje Egbrechts a traha i 
biba den e kas aki. 
Awor sinembargo por 
ripará ku ta usando e edisio 
aki atrobe pa organisá 
estanan 
ekstravagante, 
mirando e dekòr ku tin 
paden. 
Informantenan 
di 
BONERIANO a indiká ku 
ta basta hende ta akudí na e 
estanan ku ta organisá den 
e edisio aki. 

Hopi hende ta pensa ku no 
ta pordoná di kurason pasobra 
e ta sigui sintiendo doló, 
kurashi, rabia òf impotensia 
frente na un ofensa ku el a ris- 
ibí. E esaki ta korekto? 
Ni no ta kere. Pordoná no 
ta nifiká ku ya no ta duele 
mi algu. En bèrdat , e mas 
grandi parti di biahanan, ora 
ku e ofensa e tabata profun- 
do, e doló lo por a kompaña 
rte pa un largu temporada, 
inkluso pa henter bida. 
No ta e doló loke bo ta midi 


Awendia unda ku bo bai, 
den diferente situashon, bo ta 
tende hende ta papia di nan 
derecho. Derecho na trabou, 
derecho di mucha, derecho pa 
biba, derecho pa tin un famia, 
derecho humano, derecho pa 
tin e kosnan básiko di bida, 
derecho di elekshon, derecho 
pa protesta, derecho di medi- 
onan di komunikashon, dere- 
cho di libertat pa profesá nan 
fe, derecho pa muri ... asina mi 
por sigui menshoná asina tantu 
derecho ku un hende tin. Ban- 
da di esaki nos por menshoná 
órganonan, instanshanan òf or- 
ganisashon ku tin e responsabil- 
idat pa yuda re-inforsa e dere- 
chonan akí. Organisashonnan 
gubernamental òf non guberna- 
mental i hasta organisashonnan 
ku un base mundial manera 
‘amnestia Internashonal’. 
Boutismo ta trese un dimen- 
shon diferente riba nos digni- 
dat na nos naturalesa humano i 
esaki ta forma e base pa e dere- 
cho ku nos tin komo un katóli- 
ko i ku mester biba su fe den 
un organisashon ku ta yama su 
mes Iglesia Katóliko. Tin hopi 
hende ta sea ignorante riba nan 
derecho di ta forma parti di un 
Iglesia Universal. Ni maske ku 
bo no ta interesá òf no ta pone 
muchu atenshon riba esaki pero 
esaki si tin di haber ku bo i ku 
bo fe. Kada un di nos tin sierto 
nesesidat ku mester keda sat- 
isfasé i ku esnan ku ta na en- 
kargo òf den liderazgo mester 
tene kuenta kuné. Rechasá òf 
oprimí e derechonan akí ta in- 
diká un mal komprenshon òf 
interpretashon di e mensahe di 
Kristu. 


E siguiente shete (7) dere- 
cho ta pertenesé komo parti di 
un komunidat parokial i nan ta 
nesesario pa un bon marcha 
den un parokia. Banda di esa- 
ki e shete derecho mester yuda 
kada un pa yuda edifiká i for- 
ma komunidat. 
Mi mester bisa ku e shete 
derechonan ta basa riba mi ek- 


si bo ta pordoná òf no. Loke 
lo ta determiná ta e bolun- 
tat di aseptá ku e otro ta ki- 
boká –manera ku ami tam- 
be por o kiboká–, i ku 
meresé mi kompashon. 
En bèrdat, e Dikshonario ta 
definí pordon komo e «apso- 
lushon di e pena meresí, di 


Terapia pa pordoná di kurason 


5 klave pa por pordoná di kurason 


Por: P. Adolfo Güémez, L.C 


mpañá mi vários dia i simannan. 
Esaki no ta nifiká ku e no ta 
kurá, sino ku mi mester traha 
pa rehabilitá mi di manera ko- 
mpleto. 
Asina mes, pordoná mi ta 
sana, pasobra ku e ta saka 
di mi un tumor ku di otro 
manera lo terminá pa car- 
comerme. Pero no ta basta ku 
sake pafó , awor lo mester tra- 
ha pa fortalesé mi. Den kiko por 
konsistí e terapia aki ta? 
1. Skohe amor, no renkor: 
renkor ta manera un ásido ku 
poko a poko carcome e alma. 
E ta manera guli pidanan di glas. 
Si e no se saca, lo terminá dor 
di destruí kompleto. 
Skucha amor ta aseptá e 
otro manera e ta, ku su de- 
fektonan i su kualidatnan. 
Sin laga pa su erornan ta em- 
pañen su asiertonan. 
2. Eligí kompashon, no 
vengansa: ser kompasivo ta di 
pone bo mes na lugá di e otro, 
e ta di purba eksperimentá su 
propio arepentimentu, òf den 
su defekto, su debilidat. 
Vengansa no ta sana e 
kurason, mas bien lo venená 
mas profundamente. Pasobra 
ofensa ku un persona nos hasi 
lo ta di pafó, pero vengansa nos 
ta kre’é den nos interior. 
3. Eligí krese, no estan- 
carte den mesun kos: pordon 


ta hiba nos na krese, na ser 
mas madures i mas fuerte. 
Un persona den un okas- 
hon mi konfesá ku el a por- 
doná su esposo ku tabatin 
aña di infidelidat el a duna e 
libertat nesesario pa stima di 
un manera mas profundo i 
konsiente. 
4. Eligí humildat, no 
soberbia: ta fásil husga otro- 
nan pa loke nan a hasi, prin- 
sipalmente ta trata di un ofen- 
sa kla pa mi. Pero, ken ta 
sigurá ku abo lo no hasi 
meskos ku pasa di añan- 
an? 
Elegí humildat ta nifiká 
rekonosé ku ami tampoko 
ta perfekto, ku ami por ki- 
boká i ku ami ta kapas pa 
kometé e mesun eror, òf ink- 
luso pió. E soberbio ta kere 
dura riba di otronan, ora e no 
ta mas ku otro ser humano 
tan imperfekto manera tur. 
5. Eligí e forsa di Dios, 
no esun di bo: esun último 
ehersisio ta e mas importante. 
Pasobra pordoná di kura- 
son únikamente ta posibel 
si ta hasié for di e Kura- 
son mesun di Hesus. Pa- 
sobra E mes a bisa nos: «Ami 
ta bisa boso: Stima boso en- 
emigunan i resa pa esnan ku 
ta persiguí boso. E ora ei 
boso lo bira yu di boso Tata 
den shelu, pasobra E ta laga 
su solo sali tantu riba mal 
hende komo riba bon hende 
i ta laga awa kai tantu riba 
hende hustu komo riba hende 
inhustu.» Mt 5, 44-45 


sperensha komo saserdote i 
komo pastor di un komunidat 
parokial. Esaki ta loke a mo- 
tivá mi pa biba mi saserdosio i 
di duna un man pa yuda kada 
parokiano pa sinti nan na kas. 
Mi mester bisa tambe ku seg- 
un tempu ta pasa esakinan a 
keda adaptá segun e sabiduria 
di Kristu. 


1. Kada katóliko tin e derecho 
pa tin un bos den tur desishon 
ku ta afektá nan, inkluso ora ta 
skohe diferente representante 
den parokia. 
2. Tur katóliko tin e dere- 
cho di risibí kontabilidat di e 
lidernan ku ta representá nan 
den e struktura di e parokia. 
3. Tur katóliko tin e dere- 
cho pa risibí di Iglesia (parokia) 
e ministerionan pastoral ku ta 
nesesario, esensial i importante 
pa biba nan bida spiritual di 
akuerdo ku e manera ku nan 
mester biba nan bida Kristian 
komo katóliko. 
Esaki ta enserá: 
a) Instrukshon den e trad- 
ishon katóliko i presentashon di 
e siñansanan moral di Iglesia. 
Esaki mester keda hasi di 
akuerdo ku e siñansanan ofi- 
sial di Iglesia Katóliko Romano 
ku mester promové e balornan 
Kristian ku tin ku yuda kada un 
Katóliko pa biba nan bida di 
fe den un komunidat kontem- 
poráneo. 
b) Gruponan pastoral i di 
orashon ku ta reflektá e goso i 
e prekupashon di e komunidat 
parokial. Esaki mester ta di tal 
forma ku e gruponan ta yena e 
nesesidat den e parokia i ku nan 
ta basa riba e siñansanan di 
Kristu ku El a laga pa sui Igle- 
sia katóliko. E gruponan mester 
inspirá otro pa forma parti di 
esakinan. 
c) Konseho pastoral ku ta 
apliká ku amor i ku tin un efekto 
riba esnan ku ta bin buska 
yudansa den nan situashonnan 
partikular. 
4. Tur katóliko tin e dere- 
cho di tin momentonan, orari- 


onan di ofisina pa fasilitá e 
proseso di komunidat, di as- 
pektonan pastoral i di por tra- 
ha sita ku e pastor di parokia 
ku mester ta disponibel. 
5. Tur empleado di pa- 
rokia tin e derecho pa tin un 
salario i kondishonnan fa- 
vorabel di trabou segun lei di 
e pais. Mester tin rèspèt di e 
derechonan akí tambe pa es- 
nan ku ta traha trabounan 
boluntario den parokia. 
6. Tur parokiano tin e 
derecho spera ku tur e bien- 
nan di parokia ta keda bon 
manehá di akuerdo ku e 
kondishonnan ku Diósesis 
(Obispado) a stipulá. Tur e 
biennan aki mester ta na dis- 
posishon di tur sin diskrepan- 
sia di sea: rasa, nashonalidat, 
sekso, estado di bida òf po- 
sishon sosial. Tur finansa di 
parokia mester keda manehá 
di akuerdo ku e reglanan di 
obispado i na bienestar di tur. 
Tur institutonan di Iglesia 
(obispado) ku parokia ta 
manehá òf di institutonan i 
organisashonnan Katóliko 
mester keda usá i sirbi di 
akuerdo ku e fe katóliko i di 
akuerdo ku atministrashon di 
obispado. 


a) Tur mayornan katóliko tin 
e derecho pa spera ku mate- 
rialnan i otro asistensha di 
outoridatnan eklesial den for- 
mashon religioso (katisashi) 
pa nan yunan por yuda esak- 
inan konosé Kristu di aserka 
i ta kumpli ku reglanan ku 
Obispado diósesis stipulá pa 
bienestar di e muchanan. 
b) Tur katóliko soltero tin e 
derecho pa risibí formashon i 
rekursonan speshalmente pa 
nan i nan formashon spiritual. 
7. Tur pareha katóliko tin 
e derecho pa keda alimentá i 
forma di akuerdo ku nan ne- 
sesidatnan. Parokia mester tin 
momentonan speshal ku nan 
por risibí e forsa spiritual i guia 
den nan bida matrimonial. 


sekretaria ehekutivo, ni ta 
poseé tres maestría; e no ta tra- 
ha plannan stratégiko ni ta tra- 
ha rapòrtnan o ta evaluá 
proyektonan, pero su bida tin 
un sentido, e ta traha plannan 
ku su famia, e tin tempu pa su 
yunan i ta haña fasinante dis- 
frutá di e dansa bunita di bida. 
Tin bia e triunfadó no ta 
esun ku ta pasa pa historia, sino 
esun ku ta hasi historia posi- 
bel; esun ku ta bale la pena 
konvensé i no únikamente ta 
vense i esun ku di un manera 
trankil i desidido ta lucha pa 
hasi e mundu aki un mihó lugá 
pa biba. E ta esun ku sa ku 
maske el lo biba únikamente un 
bia, si e ta hasié ku maestría, 
ku un bia ta basta pe. 
Tin bia e triunfadó no tin ku 
ta esun ku a konstruí platafor- 
manan grandi i strukturanan at- 
ministrativo, pero ku sa kon 
konstruí un hogar; e no ta esun 
ku tin un selular, pero e ta ko- 
mbersá ku su yunan, e no tin 
e-mail, pero e konosé i ta ku- 


mindá su bisiñanan, e no a 
bai na e espasio eksterior, 
pero e ta kapas na bai na su 
espasio interior i sin a real- 
isá obranan arkitektóniko 
grandi, el a sa na konstruí 
su mes i tabata, manera e 
poeta ta bisa, e kómplise di 
su propio destino. 
Tin bia e triunfadó ta kus- 
tumbrá di ta Teresa de Cal- 
cuta, o Francisco di Asís òf 
Nelson Mandela, o talbes e 
enfermera ketu, e obrero 
simpel i e kampesino lubidá, 
pasobra komo persona nan 
a triunfá riba apatia o e 
desepshon i ku nan esfuer- 
so di tur dia nan a establesé 
e diferensia. 
Tin bia e triunfadó por ta 
e karpinté pober di un lugá 
ignorá, òf un muhé simpel 
di pueblo o un mucha hu- 
milde ku a nase den un pe- 
sebre, pasobra no tabatin 
lugá p’e den e hotèl... 
Outor: Rubén Núñez 


Derecho di un parokiano 


kotinuashon pag.10 


e ofensa risibí òf di algun 
debe òf obligashon pendi- 
ente». Ke men, pordoná ta 
konsistí den no eksigí ko- 
mpensashon pa algu ku talbes 
lo meresé. 
Si mi operá mi e rudia, lo 
mi sali di e sala di operashon 
ku un dòler ku mi lo por ko- 


14 
Djamars 12 Mart 2024 


Un pueblo no ta biba di trabou so. Tur pueblo, banda di dediká tempu na trabou, tin tempu tambe pa selebrashon, goso i alegria. Pensa 
riba selebrashonnan di Maskarada, Simadan, San Juan/San Pedro i Barí. Pero tabatin hopi mas. A bini influensia musikal djafó, muzik i 
bailenan moderno a drenta e isla. Gruponan musikal moderno a lanta. Muzik, kanto i baile ta liña kòrá den e seri aki riba tur djamars den 
BONERIANO. 


Género 
Den muzik antiano 
por distinguí 3 diferente 
género. 
Esaki 
segun 
estudio 
hasí 
pa 
e 
musikólogo belga Jos 
Gansemans, publiká den e 
buki ‘VOLKS MUZIEK 
I N S T R U M E N T E N , 
GETUIGEN 
EN 
RESULTAAT 
VAN 
EEN INTERETNISCHE 
SAMENLEVING - Een 
organologische 
studie 
met betrekking tot Aruba, 
Curaçao en Bonaire. E 
publikashon aki a sali na 
1989. 
E tres géneronan na 
kua Gansemans ta referí 
ta: 
1. Muzik oropeo di e 
era romántiko di siglo 
19, 
spesialmente 
ku 
inuensianan spañó i di 
Viena; 
2. 
Muzik 
popular 
afrikano i su patronchinan 
rítmiko, spesialmente ku 
hopi uso di tambú (barí) 
i 
otro 
instrumèntnan 
rítmiko; 
. Inuensia di paisnan 
den besindario i islanan 
den Karibe. 
Tin 
masha 
poko 
informashon riba e muzik 
ku e promé habitantenan 
di 
e 
islanan 
aki, 
Indjannan Kaketio, tabata 
praktiká. P’esei tin e 
inklinashon pa konsiderá 
muzik antiano komo un 
produkto di habitantenan 
mas despues di e islanan 
aki. Nan a trese un muzik 
ku un karakter rítmiko 
fuerte. 


Aki ta distinguí: 
1. Muzik antiano ku, 
pa loke ta trata melodia, 
forma i ritmo, ta bini 


originalmente 
for 
di 
Afrika; 
2. Muzik antiano ku, 
pa loke ta trata melodia, 
forma i ritmo, ta bini 
originalmente 
for 
di 
Oropa; 
3. Muzik antiano ku, 
pa loke ta trata melodia, 
forma i ritmo, ta bini for 
di e islanan di Karibe i 
paisnan di Sur Amérika; 
4. e formanan ku a 
originá dor di ekspanshon 
enorme di e medionan 
di komunikashon radio 
i televishon; 5. e muzik 
antiano spesíko pa sierto 
instrumèntnan. 
Na e promé kategoria 
ta pertenesé entre otro 
kantikanan 
popular, 
tumba, barí, kantikanan 
di trabou i kantikanan 
na 
sierto 
okashonnan 
spesial, manera San Juan 
i San Pedro. E loke nos 
ta yama piesanan krioyo 
di Boneiru tambe pues ta 
pertenesé na e kategoria 
aki. 


Aspekto religioso 
Historiadó 
Arthur 
Sealy a skirbi den e buki 
‘Parokia di Rincon’ ku pa 
habitantenan di Rincon 
den e periodo despues 
di emansipashon (1863) 
fe i práktika religioso 
tabata 
e 
aspektonan 
mas importante di nan 


bida. Hopi tabatin un 
fe profundo i nan fe a 
inuensiá nan bida i 
pensamentu. Na 1863 
mayoria di e pueblo 
boneriano tabata katóliko 
i 
kristianismo 
tabatin 
un inuensia profundo 
i 
permanente 
riba 
e 
parokianonan di Rincon, 
desendiente direkto di e 
katibunan ku a bini for di 
Afrika. 
Mester trese dilanti 
ku na e mesun tempu 
inuensia 
di 
religion 
afrikano tambe tabata 
presente. 
Kreensianan 
afrikano tokante spiritu, 
konsepto di bida i bida 
despues di morto. E 
pensamentunan aki, huntu 
ku rito i práktikanan di 
religion afrikano, a yuda 
inuensiá e hendenan 
di 
Rincon 
den 
nan 
interpretashon di mundu. 
Den 
kuminsamentu 
di sklabitut na Boneiru 
e katibunan ku tabata 
kòrda Afrika i esnan ku a 
keda inuensiá pa esnan 
ku tabata kòrda Afrika, 
a trata na praktiká nan 
religion 
afrikano 
mas 
puru posibel. Despues 


ku Mishon Katóliko a 
kuminsá na kombertí e 
katibunan, hopi di nan a 
disidí di hasi manera nan 
ta katóliko. 
Durante siglo diesocho 
i kuminsamentu di siglo 
diesnuebe, e katibunan 
ku a bini di diferente parti 
di Afrika, ku diferente 
religion, a laga pasa ku 
nan a bira katóliko i a 
desaroyá un religion ku 
nos por yama trankil 
religion popular. 
E 
religion 
popular 
a keda eksistí, anke ku 
pastornan katóliko a trata 
di tur manera pa saka 
esaki for di e katibunan. 
Patronchi di e religion 


popular aki ta kreensia 
den un Kreador, un Tata 
Selestial, i spiritunan. Ku 
Tata Selestial por tabatin 
kontakto solamente via 
orashon. Bou di Tata 
tabatin 
e 
mundu 
di 
spiritunan ku kua por 
tabatin kontakto dor di 
tene sierto seremonianan. 
E 
spiritunan 
den 
e religion popular ta 
sentral, kaminda siklo di 
bida, medisina natural, 
esta di kosecha i muzik 
ta importante. 


San Juan – San Pedro 
Segun 
mayoria 
di 
hende grandi entrevistá 
riba e estanan di San 


Jos Gansemans 

Juan i San Pedro, e 
selebrashon di e estanan 
aki ta pa baha bientu i 
yama áwaseru, pa asina 
nan por kuminsá planta. 
Hopi 
ta 
konsiderá 
e 
bulamentu 
di 
kandela 
komo algu pa trese suerte 
òf kore ku mala suerte. 
Kontrario na barí, no 
por nota na Boneiru hopi 
oposishon den pasado 
di parti Iglesia Katóliko 
i 
gobièrnu 
kontra 
e 
estanan di San uan i 
San Pedro. Kisas pasobra 
a duna e selebrashonnan 
aki un kapa religioso. 
Miéntras ku barí tabata 
tuma lugá na sitionan 
skondí, manera Piedra 
Pretu i Ser’i Diabel den 
Rincon, 
bulamentu 
di 
kandela tabata tuma lugá 
kasi den sentro di e bario 
aki, no masha leu for di 
misa i warda di polis. 
For di mainta tempran 
riba dia 23 di yüni e 
hendenan 
ku 
tabata 
organisá esta di San 
Juan i San Pedro tabata 
bai 
mondi 
pa 
buska 
ambeu di tantu yatu 
komo kadushi pa sende 
e kandela ku ta hunga 
un papel sentral den e 
selebrashonnan aki. For 
di atardi ora ku solo kaba 
baha, 
tabata 
kuminsá 
toka i balia. Pa diesdos’or 
di atardi tabata bula 
kandela, despues di kua 
e grupo tabata bishitá kas 
di hendenan ku nòmber 
di Juan, Pedro òf nòmber 
derivá. 


Plantashi 
E kantikanan di San 
i San Pedro tin hopi di 
aber ku spesialmente e 
plantashi 
Washington. 
Esaki 
no 
ta 
niká 


sinembargo ku nan a 
originá despues di 1920 
ku Jean Jacques Debrot 
a bende e parti nort ku 
Herrera Hermanos. Hopi 
di nan a nase hopi promé, 
pero mester tene kuenta 
ku Washington 
tabata 
parti di Slagbaai. 
Den 
e 
parti 
di 
Washington, entre Saliña 
Mathijs i Karakou, tin 
un sitio ku ta referí na 
esta di San uan: San 
Wan Nenga Tutu. Tin 
vários vershon tokante e 
nòmber aki. Entre otro tin 
hende ta bisa ku durante 
un selebrashon di San 
Wan hendenan a kome 
asina tantu tutu, te ku 
nan a nenga tutu. Un otro 
vershon ta ku e hendenan 
a kome asina tantu tutu ku 
nan a haña mal’i barika 
i di mes nan a kuminsá 
nenga di kome mas. 
E parti konosí komo 
Washington 
awendia 
su 
produktonan 
mas 
importante tabata karbon 
i kabritu (a estimá ku un 
tempu 
tabatin 
15.000 
kabritu den Washington 
so). 
Slagbaai 
tabatin 
kabritu, karbon, álue i 
salu. E salu ku tabata 
saka 
for 
di 
Saliña 
di 
Slagbaai 
tabata 
konsiderá komo esun di 
mihó kalidat di henter 
Boneiru. E importansia 
di kabritu pa Slagbaai ta 
bini bon kla dilanti den 
su nòmber (Slachtbaai – 
matadero). Ora papia di 
kabritu no mester pensa 
riba solamente e karni, 
sino tambe lechi, mèst i 
spesialmente e kueru. 
Mi ta bai duna algun 
ehèmpel di e kantikanan 
di San Juan i San Pedro 
ku a nase den e teritorio 
di Slagbaai i Washington, 
kuminsando ku e kantika 
‘Buchi 
Marti 
i 
Om 
Felipi’, ku a originá na 
Pos Bronswinkel. E pos 
aki ta situá masoménos 
150 meter nort di e aktual 
trankera ku ta separá 
Slagbaai i Washington. 
E ta keda den besindario 


di e seru Brandaris. Ta 
un pos importante den 
historia 
di 
Slagbaai 
i 
Washington, 
komo 
ku aki tabatin durante 
henter aña un pos ku awa 
dushi di bon kalidat pa 
spesialmente e kantidat 
grandi di kabritunan aki. 
Te asta tabatin un hò 
na 
Bronswinkel. 
Den 
kurso di tempu e nòmber 
Bronswinkel 
a 
para 
bira, den bok’i pueblo, 
Bronsenk òf Bronsue. Un 
dia dos persona, Buchi 
Marti i Om Felipi, a bai 
tene un apuesto na Pos 
Bronswinkel pa mira ku 
si yuana por landa. 


(Buchi Marti) 
Un otro kantika di 
San Juan ku tin su rais 
den Slagbaai ta “Subi na 
Este Seru”, ku ta keda 
mas na nort, den e área 
pabou di Saliña Mathijs. 
Tin basta seru den e parti 
aki, manera Se Santu, 
Kasakunda, Piedrapiedra, 
Kushuti, 
Kumushuti, 
Shishia i Karakou. 
Un kos pekuliar di 
e kantika aki ta ku e ta 
den un meskla di Spañó 
i Papiamentu. Laga nos 
skucha un pida: 


SUBI A ESTE SERU 
Subi a este seru 
Baha a Karakou 
He visto Shon Kaitan 
Ku sak’i kueru na su 
man. 
E kantika aki ta referí 
na ladronisia di kabritu. 
Tabata 
tene 
kabritu 
spesialmente pa karni, 
mèst, lechi i kueru. E 


Rose Mary Allen 


kueru tabatin un balor hopi 
grandi e tempu ei. Shon 
Kaitan ta e personahe 
sentral den e kantika aki. 
E tabata un di e vitónan 
di Slagbaai den e tempu 
di Jean Jacques Debrot, 
ku tambe ta menshoná 
den e vershon original di 
e kantika aki komo Zjan 
Zjak. E vershon original 
ta indiká ku Shon Kaitan 
tabata supervisor òf vitó 
di Slagbaai i e tabata 
akusá un sierto persona 
komo ladron di kabritu 
den e plantashi aki. Lugá 
nan a atrapá Shon Kaitan 
mes ku saku di kueru na 
su man den besindario 
di e seru Karakou. Pues 
e mes tabata kulpabel na 
ladronisia di kabritunan 
di Jean Jacques Debrot. 
Hende muhé tambe 
ta 
hunga 
un 
papel 
importante 
den 
algun 
kantika di San Juan i 
San Pedro. Por ehèmpel 
den e piesa ‘Polin tin 
Shete 
Buraku’. 
Ántes 
tabata fèrwagt un sierto 
moralidat di e hende 
muhé. 
Tabata 
eduká 
spesialmente 
mucha 
muhénan den un forma 
hopi severo, pa asina 
nan lanta ku sentido 
moral. Si un hende muhé 
no tabata mantené e 
reglanan di moral aki, 
hopi bes e tabata bira 
tópiko den kantikanan 
di San Juan, meskos ku 
den kantikanan di barí. 
Un kantika di San Juan 
ku ta mustra esaki bon ta: 
Polis tin shete Buraku. I 
mester mira e burakunan 


aki 
lógikamente 
den 
konteksto seksual. 


E kantika aki ta bisa 
entre otro: 
Ai Polin ta yora 
Polin tin shete buraku 
Ai Polin n’ por yora 
mas 
Polin tin shete buraku 
Polin, Polin n’ ta yora 
mas 
Polin tin shete buraku 
Polin ta tur na buraku 
Polin tin shete buraku 


Tin un di e kantikanan 
di San Juan hopi úniko, 
den sentido ku el a originá 
durante un esta di San 
Juan, kaminda tabatin 
bulamentu di kandela. 
Segun historia oral, Dina 
Baro, un muhé di Rincon, 
un bia a bai bula kandela 
i kandela a kue su saya. 
Sea na e momentu ei mes 
òf e siguiente aña nan a 
kanta e suseso aki den 
un dje kantikanan di San 
Juan ku a bira mas konosí 
último dékadanan: 


DINA BARO 
Dina Diné 
Dina Baro 
Dina Baro Mamanan 
Kandel’a kim’é 
Mira su djèki 
Su saya di m’abou 
Kandela a kim’é 
Dina Diné 
Dina Baro 
Dina Baro Mamanan 
Kandela a kim’é 
Hera nan a her’ele 
Hera nan a her’ele 
Hera nan a her’ele 
Ku su saya a kue 
kandela. 

ARUBA 
ARUBA 


O R A N J E S T A D 
– 
Miéntras 
Aruba 
ta 
famoso pa su beachnan 
puro y lama blauw, e isla 
tambe tin un fauna unico 
y fascinante, manera e 
Holenuil Arubano (Shoco 
na Papiamento, den nos 
idioma local). E encantador 
chikitin aki, endemico pa 
Aruba y Boneiro, ta mas 
cu un habitante di beach; 
e ta un milager ecologico 
cu un personalidad asina 
interesante 
manera 
su 
mirada contemplativo. 
Cu 
un 
haltura 
di 


Misterio di e Shoco Tesoro natural di Aruba 


solamente 
10 
duim, 
e 
Shoco Arubiano t'e tipo 
di shoco mas chikito den 
Caribe. Compara cu su 
sobrino cu ta activo di 
anochi, e shoco aki ta activo 
durante dia. Bo por hay'e 
den e duinen, cadushi of 
te hasta riba muraya, unda 
nan wowo di colo amber 
ta scan e paisahe buscando 
nan presa faborito: insecto 
manera tiracochi y bichi. 
Pero e adaptacion mas 
remarcabel di e shoco ta su 
comportacion di coba. 
Nan no ta crea nan propio 


neishi; na luga di esaki 
inteligentemente ta ocupa 
e buraco bandona di coneu 
of 
yuwana, 
ampliando 
nan si ta necesario. Esaki 
no solamente ta duna nan 
proteccion contra e solo 
cayente y e depredadornan, 
pero tambe un luga fresco 
durante e dianan calor na 
Aruba. Observa e shoconan 
chikito aki ta un goso. Nan 
postura recht y mirada 
penetrante ta duna nan un 
sabiduria cu ta surpasa 
nan añanan. Tambe nan ta 
sorprendentemente vocal, 


cu un repertorio di zonido, 
uit y klik cu nan ta uza pa 
comunica y defende nan 
teritorio. Sinembargo, e 
shoco Arubiano ta hayando 
diferente menasa. Perdida 
di habitat debi na desaroyo y 
introduccion di depredador 
invasivo manera cacho y 
mangoest ta preocupacion 
importante. Danki na Dios 
tin esfuerso ta keda poni pa 
proteha e parhanan precioso 
aki. Organisacion manera 
Fundacion di Naturalesa 
di Aruba ta traha na 
mantencion di nan habitat, 


informa e publico y cria nan 
den cautiverio pa garantisa 
nan sobrevivencia. Asina, 
proximo biaha cu bo ta 
gosa riba e beachnan bunita 
di Aruba, tira un bista 
riba e Shoco Arubiano. E 
amigonan chikito aki cu 
pluma no solamente ta 
un bista interesante, pero 
tambe un parti vital di e 
ecosistema unico di Aruba. 
Door di siña tocante nan y 
aprecia nan, nos por sigura 
cu nan ta sigui encanta 
nos 
bishitantenan 
p'e 
generacionnan cu ta bin. 


ORANJESTAD 
-- 
Ta sumamente tristo pa 
mira con pa di tantisimo 
ocasion, por mira con 
gobierno di MEP no ta 
interesa pa atende y cuida 
loke gabinete Mike Eman 
I a construi pa bienestar 
di pueblo. 
Ta trata aki di Lago 
Heights Hill Park, cu ta un 
parke cu wordo construi 
durante gobernacion di 
gabinete Mike Eman cu 
ta un parke familiar hopi 


Gobierno di MEP ta laga parke di pueblo bay perdi 


bunita cu e pensamento 
pa esaki ta pa uzo di 
famia. 
Parlamentario Mike de 
Meza a mustra cu ta di 
lamenta pa para mira con 
gobierno di MEP a laga 
e luga aki, cu awendia 
ta asina importante den 
formacion y cu ta permiti 
mucha y hoben distrai nan 
mes den seno di famia, ta 
bay perdi di e forma aki. 
“Por bisa cu e cos aki 
ta algo tragico, ya cu un 


gobierno cu no tabatin 
vision, cu no a construi 
practicamente algo pa 
pueblo den seis aña, no 
tabatin e decencia di 
percura pa loke nan a 
hereda di gobierno di 
AVP y cu ta propiedad di 
pueblo, wordo manteni y 
cuida pa pueblo por haci 
uzo di esaki.” 
“Tur hende cu pasa aki 
banda por mira un luga 
asina bunita, cu varios 
aparato pa haci ehercicio y 


espacio pa muchanan por 
hunga y diberti, a wordo 
laga un banda caminda 
e 
ta 
practicamente 
totalmente cubri pa yerba. 
E aparatonan cu tin na 
e sitio aki, no a wordo 
manteni y gobierno di 
MEP ta prefera di laga 
esakinan 
bay 
perdi 
y no brinda pueblo e 
posibilidad pa sigui haci 
uzo di esakinan. 
Aki mi tin cu menciona 


cu pa algun tempo, e 
propio 
ciudadanonan 
rond 
a 
percura 
pa 
mantene e aparatonan 
aki pero dado momento e 
situacion a bay for di man 
y ta un luga cu hopi hende 
tabata haci uzo di dje 
pero awor luga ta perdi ya 
cu tin un gobierno cu no 
tin atencion pa bienestar 
di pueblo y tampoco tin 
vision pa yuda pueblo,” 
Mike de Meza a mustra. 

ARUBA 
KÒRSOU 


WILLEMSTAD 
-- 
Djamars 5 di mart, Minister 
di Desaroyo Ekonómiko, 
Ruisandro Cinte, a rma 
un akuerdo di ehekushon 
na nòmber di Gobièrnu di 
Kòrsou ku John Jacobs i 
Kirsten Römer, di Stichting 
Beheer MKB Fondsen, pa 
realisashon di MiNEGOSHI 
Shared & Support Services. 
MiNEGOSHI 
Shared 
& Support Services ta 
un 
kolaborashon 
entre 
Ministerio 
di 
Desaroyo 
Ekonómiko 
i 
Stichting 
beheer MKB Fondsen, pa 
brinda entre otro konseho 
i informashon aksesibel 
i profeshonal riba tereno 
empresarial, pero tambe 
sosten 
na 
empresanan 
lokal riba tereno di leinan 
eksistente, asuntunan skal 
i hurídiko i e pèrmitnan 
nesesario pa por operá un 
empresa na Kòrsou. 
MiNEGOSHI Shared & 
Support Services ta brinda 
tambe diferente posibilidat 
pa 
empresarionan 
chikí 


Mas sosten i guia pa sektor empresarial 


i mediano por netwerk i 
konektá ku tantu potensial 
kliente 
komo 
tambe 
partner 
i 
invershonista. 
Lo duna e empresario 
tantu informashon komo 
sosten 
riba 
tereno 
di 
nansiamentu 
pa 
su 
negoshi, desaroyá i kordiná 
workshop, seminario i otro 
aktividatnan pa yuda stimulá 
e 
abilidatnan 
komersial 
serka 
e 
empresario 
i 
tambe ofresé coaching na 
empresarionan lokal, duná 
dor di mentornan kapasitá. 
Un 
di 
e 
tareanan 
prinsipal di MEO ta, pa 
promové, stimulá i sostené 
empresanan mikro, chikí i 
mediano na Kòrsou. Apesar 
di kontratempu i retonan, e 
sektor aki ketu bai ta keda 
e wes’i lomba di ekonomia 
lokal, 
representando 
no 
ménos ku 98% di empresa 
rònt Kòrsou. 
Dor di ofresé sosten i 
guia aksesibel i profeshonal 
na e sektor akí, ta yuda alsa 
e kapasidat di kresementu 


di e empresanan i na 
mes momentu ta duna 
un empuhe tambe na e 
desaroyo ekonómiko di e 
pais. 
Pa 
por 
duna 
mihó 
realisashon 
na 
e 
tarea 
akí di MEO pa stimulá 
i 
sostené 
empresanan, 
Minister Cinte a rma e 
akuerdo pa ehekushon di 
e MiNEGOSHI Shared & 
Support Services, pa por 
brinda mas i mihó guia i 
posibilidat di kresementu 
na 
tantu 
empresanan 
eksistente komo esnan ku 
awor ta bai kuminsá. 
Stichting 
Beheer 
MKB Fondsen, ku ta bai 
ehekutá e tareanan den e 
MiNEGOSHI Shared & 
Support Services, ta un 
entidat ehekutivo ku ta kai 
bou di Kámara di Komersio 
di Kòrsou. E fundashon 
akí tin eksperensia amplio 
den maneho i ehekushon 
di programa i proyektonan 
dirigí 
na 
e 
sektor 
di 
empresanan mikro, chikí i 


mediano na Kòrsou. 
En prinsipio, e akuerdo 
di ehekushon ku a keda 
rmá tin un durashon di tres 
aña, kua ta kuminsá konta 
na momentu ku start ku 
ehekushon di e programa. 
Por lo ménos un biá kada 
kuartal, MEO i Stichting 
Beheer MKB Fondsen ta 
bini huntu pa deliberá i 
evaluá e desaroyonan rònt 
di MiNEGOSHI Shared & 
Support Services. 
Awor ku osialmente 
e akuerdo di ehekushon 
ta rmá, MEO huntu ku 
Stichting 
Beheer 
MKB 


Fondsen, ta hasi lansamentu 
osial na públiko di e 
programa di MiNEGOSHI 
Shared & Support Services, 
den e simannan benidero. 
Durante e lansamentu akí, 
ta duna mas informashon 
tokante e lokalidat kaminda 
MiNEGOSHI Shared & 
Support Services ta ubiká 
físikamente, kon pa drenta 
den kontakto i un bista mas 
amplio di tur e diferente 
servisionan ku e empresario 
lokal por ferwagt di risibí 
serka MiNEGOSHI Shared 
& Support Services. 


WILLEMSTAD 
-- 
Djárason 6 di mart den 
oranan di atardi, agente 
polisial Thaima Osepa, a 
regresá Kòrsou, despues 
di a sigui un preparashon 
durante di 5 luna na Abu 
Dhabi. 
El a keda risibí na 
aeropuerto ku un kaluroso 
bon biní dor di Minister 
di Hustisia, mr. Shalten 
Hato, miembronan di tim 
di maneho di Polis, un 
peloton di dama Polis i 


Kaluroso resepshon pa Thaima Osepa 


naturalmente su famia. 
Ku sierto regularidat, 
Kuerpo 
Polisial 
ta 
manda su miembronan 
den 
eksterior, 
manera 
Hulanda, Merka òf den 
region, pa sigui un òf otro 
kurso, òf tayer. 
Loke ku ta hasi e 
kaso di Thaima unu un 
poko partikular, ta e 
echo ku ta trata akí di 
un pais kompletamente 
deskonosí pe i kisas pa 
hopi di nos. Banda di esei, 


durashon di e estudio 
tabata komparativamente 
ku otronan, bastante largu 
i intensivo. 
Ta bini aserka ku ta 
diferente pais rònt mundu 
a partisipá na e treinen, 
kaminda ku Thaima a sa 


di gradua ku un tremendo 
prestashon. 
E logro akí no ta 
solamente pe i pa Kuerpo 
Polisial, pero pa Kòrsou, 
kaminda un biá mas a 
demostrá ku no ta tamaño 
di e pais ta konta, pero e 


kalidat di su hendenan. 
Despues di e resepshon 
na Hato, a hib’é ku 
eskolta polisial pa Marie 
Pampun, na unda tabatin 
un selebrashon den seno 
familiar. 


18 
Djamars 12 Mart 2024 


ARUBA 
STATIA/SABA/ST. MAARTEN 


PHILIPSBURG 
-- 
Sint Maarten ta un sentro 
importante 
pa 
yate 
i 
industria 
marítimo 
den 
Karibe. Sint Maarten ta 
risibí anualmente sentenáres 
di super yate, krusero i yate 
di karera i tin importansia 
den puerto deportivo, waf i 
hopi kompania cu ta apoyá 
nabegashon na yate. 
Sint 
Maarten 
su 
ekonomia ta basá riba 
turismo, 
pero 
kuantu 
di esaki ta impulsá pa 
nabegashon. 
Ministerio 
di 
Turismo, 
Asuntunan 
Ekonómiko, 
Transporte 
i 
Telekomunikashon, 
Asosiashon 
di 
Osina 
Marítimo di Sint Maarten 


Estudio kiko mundu di yate ta nifiká pa Sint Maarten 


i e grupo portuario di Sint 
Maarten, ta kolaborando pa 
hasi un estudio di impakto 
ekonómiko di e sektor 
marítimo i di yate di Sint 
Maarten. 
Arthur 
Lambriex, 
Minister 
di 
Turismo, 
Asuntunan 
Ekonómiko, 


Transporte 
i 
Telekomunikashon i Jesse 
Peterson, 
presidente 
di 
e asosashon di osina 
marítimo di Sint Maarten, a 
pidi partisipashon i yudansa 
den e estudio vital akí. Ta 
konosí ku nabegashon i 
yate ta un parti importante 
di e ekonomia di Sint 
Maarten i e estudio akí 
lo 
permití 
komprondé 
e 
impakto 
ekonómiko 
general 
di 
e 
industria 
marino próspero riba e isla. 
E estudio ta envolví tantu 
ku empresanan marítimo 
lokal, komo yate bishitante, 
pa evaluá e kontribushon 
ekonómiko. 
E 
estudio 
tambe lo permití pa kombiná 


datonan gubernamental di 
yegada di yate i tripulashon 
ku 
e 
kompanianan 
di 
sektor marino di e isla 
pa haña un bista general. 
Esaki lo permití gobièrnu 
planiká mihó pa sostené 
kresementu sostenibel i un 
desaroyo mas grandi di e 
sektor vital akí. 
E meta ta pa komprondé 
e kontribushon ekonómiko 
na e produkto interno bruto 
di e isla i tambe e empleonan 
direkto i indirekto ku ta 
haña sosten di e sektor 
nóutiko i marítimo. 
Eco SustainAbility a 
keda nombrá pa hasi e 
estudio durante e siguiente 
seis luna. Nan lo analisá e 


kontribushon 
ekonómiko 
tantu riba e banda di 
demanda, komo riba e 
banda di oferta. Tambe lo 
inspekshoná super yate, 
barkunan 
charter, 
yate 
krusero i Regata, asina 
tambe barkunan charter 
lokal, 
operadornan 
di 
deporte di awa i buseo. 
Banda di e oferta, nan 
lo traha ku marinanan 
deportivo, agentenan di 
yate i e numeroso negoshi 
marino, 
servisionan 
i 
negoshi asosiá. Tambe nan 
lo ta atento na eventonan 
manera Heineken Regata, 
Caribbean 
Multihull 
Challenge, Wahoo Fishing 
Tournament i ARC Europe. 


O R A N J E S T A D 
(EUX) -- Den oranan 
tempran di djaweps 7 di 
mart, mitar di shete, Sint 
Eustatius a yama bon biní 
na su promé yu di aña, 
na Sentro Médiko Reina 
Beatrix, QBMC. 
E 
beibi, 
yamá 
Quavious 
Williams, 
a 
pisa 3.434 gram i tin 54 
centimeter largu. El a nase 
di mayornan orguyoso, 
Olivia Williams i Quentin 
Redan. 
E beibi a bini na mundu 


Statia ta yama bon biní na 
promé beibi di aña 
ku ayudo di Dr. Dorette 
Cortar, ya ku e partera 
tabata ousente. QBMC a 
ekstendé su felisitashon 
na e mayornan. 
Aunke 
tabatin 
otro 
beibi ku mester a nasé 
na 
Sint 
Eustatius 
na 
kuminsamentu 
di 
aña, 
pa motibunan médiko a 
nase na e isla bisiña Sint 
Maarten. 
Beibi Quavious tin e 
distinshon di ta e promé yu 
ku a nase na Sint Eustatius 
pa aña 2024. 


PHILIPSBURG -- E 
komunidat internashonal 
a komprometé pa hasi tur 
esfuerso posibel pa logra 
e metanan di desaroyo 
sostenibel pa 2030, pero 
ta keda preokupantemente 
atras den loke ta trata e 
kumplimentu di e metanan 
pa logra igualdat di género 
i empoderamento di tur 
muhé i mucha muhé. 
E indikadónan di SDG 
ku ta midi progreso den 
e meta akí, ta indiká ku 
na nivel mundial nos ta 
solamente na kaminda pa 
alkansá 15,4 porshento 
di e metanan establesé 
pa igualdat di sekso. Mas 
preokupante ainda, ta e 
echo ku 61.5% di e metanan 
di igualdat di género ta 
hopi leu di kumpli. Den 
Karibe e situashon ta hopi 
similar na e perspektiva 
global. Muhé den Karibe 
ta 
enfrentá 
diferente 
reto 
den 
un 
forma 
desproporshonal kompará 
ku hòmber. E informe 
di 2018, Konbertiendo e 
promesanan den akshon: 
Igualdat di género den 
agènda 2030 pa desaroyo 
sostenibel, ta armá ku 
tin 
retonan 
importante 
dilanti pa e muhénan di 


Kurashá lidernan usa rekurso pa progreso igualdat di género 


Latino Amérika i Karibe 
eksperimentá igualdat di 
género. El a informá ku 21 
porshento di e muhénan 
i muchanan entre 15 y 
49 aña di edat, a sufri 
violensia físiko òf seksual 
di un pareha íntimo den e 
12 lunanan anterior. 
E direktor di ECLAC 
pa Karibe, Diane Quarless, 
ta bisa: “Empoderamento 
ekonómiko i di desaroyo 
di hende muhé, mester bira 
un prioridat nashonal pa 
tur gobièrnu den Karibe. 
Nos mester sigui traha i 
usa estadístika nashonal 
desglosá 
pa 
sekso. 
E 
muhénan den e region 
ainda ta sufri di violensia 
di pareha íntimo haltu. 
Den sinku pais den region, 
46% di muhé a enfrentá 
algun tipo di abuso kometé 
pa nan pareha.” 
E 
islanan 
chikitu 
den desaroyo, PEID, ta 
enfrentá 
e 
impaktonan 
di 
kambio 
di 
klima 
desproporshonadamente. 
E informe di igualdat di 
género di 2018, a indiká 
ku muhénan i muchanan 
tin 14 biá mas chèns ku 
hòmbernan di muri durante 
desaster. Director Quarless 
ta 
bisa: 
“E 
muhénan 


den 
Karibe 
ta 
sufri 
desproporshonadamente 
despues di e orkannan mas 
frekuente i e eventonan 
klimatológiko 
ekstremo 
ku nos ta enfrentá aki den 
Karibe. Muhé ta enfrentá 
mas inseguridat laboral, 
spesialmente den sektor 
di servisio, manera a mira 
durante e pandemia di 
Covid. Hende muhé ta 
enfrentá e karga mas pisá 
di trabou sin pago den i 
rònt di kas.” 
Director 
Quarless 
ta 
enkurashá 
lidernan 
regional i polítikonan, pa 
hasi mas tantu posibel di e 
asistensia ku e sistema di 
Nashonnan Uní ta duna. 
Den ECLAC Karibe, nos 
ta buska pa apoyá e region 
den su esfuersonan pa 
logra igualdat di género i 
duna estadístika i análisis 
pa sa unda nos ta keda 
korto. 
Den 
desaroyo 
sostenibel, PEID a defendé 
derechonan di esnan mas 
vulnerabel 
na 
kambio 
di klima i a defendé 
pensamentu di akshon di 
klima. Nos mester liderá 
e kaminda pa aselerá 
progreso invirtiendo den 
e desaroyo sostenibel di 
hende muhé i mucha muhé. 


Director Quarless a bisa e 
dia internashonal di hende 
muhé 
ta 
momentonan 
di 
reekshon, 
análisis, 
edukashon i mobilisashon. 
E dia akí nos ta reehá riba 
e retonan di hende muhé, 


brasa 
nan 
resiliencia 
i selebrá nan ingenio, 
determinashon i logronan. 
Nos ta apoyá riba e 
kaminda largu i kurashi di 
e muhénan pionero ku a 
habri e kaminda pa nos. 

ARUBA 
DEPORTE 


Weganan di futbòl veterano a sigui na Boneiru. Aki e resultadonan. United Vets 1 - 
Deportivo 5, Ariba Perú 0- Rincon Vets 3, Tera Blanku 1 - Hobon 1. 
Tambe tabatin e partido entre Champs i La Fama. 


Futbòl veterano a kontinuá 


Vespo a gana Estrellas 2-0 


K R A L E N D I J K - 
-SV 
Vespo 
di 
Rincon 
djadumingu último 10 di 
mart 2024, a gana di SV 
Estrellas di Nort Saliña ku 
skor di 2-0 den kontinuashon 
di kampionato futbòl di nos 


nos isla. 
E golnan di e partido 
tabata di Giovani Janga 
na di 22 minüt i di Alsy 
Anthony na di 46 minüt di 
e partido. 
Tabata un partido ku SV 


Vespo a sali buta atake riba 
Estrellas i tabata yega hopi 
serka gol sin resultado. 
Estrellas tambe di su 
banda tabata ataká pero 
tampoko a logra yega na 
gol. 
Tabata SV Vespo ku 
atakenan konstante, na di 
22 minüt di e partido ta yega 


na e promé gol di e partido, 
gol anotá pa Giovani Janga. 
SV Vespo ta logra yega 
na e di dos gol di e partido, 
loke tabata susiente bai ku 
e viktoria i puntonan fo’i 
dje partido. 
Estrellas tambe di su 
banda atras den e partido, 
tabata ataká i buta preshon 


i yega hopi serka gol pero 
sin resultado. 
Estrellas no a logra yega 
na gol den e partido. 
E partido ta nalisá den 
viktoria di 2-0 na fabor di 
SV Vespo ku ta bai kas ku 
e puntonan fo’i dje partido. 
Riba potrètnan outornan 
di e golnan di e partido. 


KRALENDIJK--E klup 
di futbòl Real Rincon di e 
bario di Rincon ta na kabes 
di kampionato futbòl di nos 
isla, esaki te ku su 10 siman 
di e kampionato. 


Posishon ekiponan; 
Real Rincon 9 hungá 7 
ganá 2 empatá 0 pèrdí 23 
punto, +42 gol. 
Atl. Flamingo 9 hungá 
7 ganá 2 empatá 0 pèrdí 23 
punto, +30 gol. 
Vitesse 9 hungá 7 ganá 
1 empatá 1 pèrdí 22 punto, 
+31 gol. 
Estrellas 9 hungá 6 ganá 
0 empatá 3 pèrdí 18 punto, 
-1gol. Vespo 8 wega hungá 


Real Rincon na kabes di kampionato 
5 ganá 0 empatá 3 pèrdí 15 
punto +17 gol. 
Independiente 9 hungá 4 
ganá 0 empatá 5 pèrdí, 12 
punto, -12 gol. 
ATC 9 hungá 3 ganá 1 
empatá 5 pèrdí, 10 punto, 
-4 gol. 
Young Boys 9 hungá 1 
ganá 0 empatá 6 pèrdí, 9 
punto -20 gol. 
Uruguay 8 wega hungá, 
1 ganá 2 empatá 5 pèrdí 5 
punto -5 gol. 
Juventus 8 hungá 1 ganá 
2 empatá 5 pèrdí 5 punto 
-20 gol. 
Arriba Perú 9 wega 
hungá 0 ganá 0 empatá 9 
pèrdí, 0 punto -46 gol. 


KRALENDIJK--Den 
kombersashon 
ku 
nos 
tabata tin siman pasá ku e 
konosido kanadó Nazario 
Alberto ku pa hopi aña 
ta kana den e 4daagse di 
Nijmegen 
na 
Hulanda, 
por a komprondé ku e 
preparashonnan 
di 
nan 
parti ya a kuminsá pa e 
4daagse 
2024. 
T’asina 
segun Nazario Alberto, fo’i 
momentu ku nan a inskribí 
pa e 4daagse dje aña aki, 
esaki a kuminsá pa nan. 
Un total di 47 mil persona 


Preparashon pa 4daagse 2024 


a inskribí i no ta tuma mas 
inskripshon pa e 4daagse 
dje aña aki. Nazario i Ròi un 
bia mas ta den e 4daagse i 
ta hasi e preparashonnan ku 
mas smak pa e kaminata dje 
aña aki. Vierdaagse 2024 ta 
di 16 pa 19 di yüli 2024. 
Nazario Alberto e aña aki ta 
bai kana su di 19 bia den e 
4daagse i Ròy Martines ta 
bai pa su di 18 bia. Ta hopi 
aña kaba nan ta kana huntu 
den e 4daagse di Nijmegen 
i ta pensa na sigui pa hopi 
aña mas den esaki. 


20 
Djamars 12 Mart 2024 
20 
ARUBA 
DEPORTE 


KRALENDIJK 
-- 
Resientemente Presidente 
di e bònt di tènis di mesa di 
Boneiru, Gilberto ‘Junny' 
Vos, tabata na Hulanda 
ku vakashon i a traha 
un sita ku e direktor di e 
federashon di tènis di mesa 
na Hulanda, NTTB, pa por 
a sera konosí ku e direktor 
i alabes wak mas aleu den 
ki forma BTTB por risibí 
sosten di NTTB. 
Na yegada a osina 
di NTTB na Nieuwegijn, 
Vos a keda risibí dor di 
e presidente di NTTB, 


Presidente BTTB a bishitá bònt tènis di mesa di Hulanda 


Achim Sialino i a duna Vos 
un rekorido den nan osina. 
Vos a sinta despues 
ku Sialino i a splika e 
preokupashon ku BTTB tin 
pa por mantené hóbennan 
aktivo ku e deporte di 
pinpòn, BTTB mester di un 
entrenadó go nan Boneiru 
ku por guia i train hóbennan 
pa nan por alsa nan nivel di 
manera ku nan por partisipá 
na 
kompetensianan 
internashonal. Awor aki ta 
Vos mes ta train e hóbennan 
dos bes pa siman. 
Tambe Vos a splika 
Sialino ku tin mester di 
algun 
material 
pa 
por 
duna entrenamentu mas 
profeshonal, manera bala, 
rèket i nèt. 
Despues di a skucha Vos, 
Sialino a bisa ku di parti 
NTTB nan ta bai hasi nan 
máksimo esfuerso pa wak 
kon por yuda BTBB ku un 
entrenadó pa un temporada 
i tambe ku Vos lo risibí 
mesora di parti NTTB 


material pa bai kuné. 
Vos a gradisí Sialino pa e 
gesto akí i a keda satisfecho 
ku e enkuentro. 
BTTB 
a 
risibí 
un 
tas deportivo ku basta 
rèket, kaha di bala i otro 
material, pa por duna un 
bon entrenamentu di parti 
NTTB. 
BTTB a hasi entrega 


di algun material na Jong 
Bonaire. Despues ku Vos 
a regresá for di Hulanda 
a pensa pa entregá algun 
di e materialnan ku BTTB 
a risibí di NTTB na Jong 
Bonaire. BTTB ta hasiendo 
uso dos bes pa siman di 
e sala di Jong Bonaire i 
mirando ku den e programa 
di Jong Bonaire tambe 


e hóbennan por praktiká 
pinpòn, presidente di BTTB 
a aserká Jong Bonaire pa 
por ofresé algun material. 
Vos 
a 
ofresé 
Jong 
Bonaire 4 rèket i 1 kaha di 
bala, di manera ku nan por 
usa durante nan práktika. 
Jong Bonaire a apresiá e 
gesto akí i a gradisí Vos pa 
esaki. 


